Kry jou antieke skat hier | Netwerk24
Kry jou antieke skat hier
Versamelaars van antieke meubels moet nie AA Auctions se veiling op Saterdag 3 November misloop nie.
Die besonderse detail van een van die meubelstukke wat in 'n skuur in Muldersdrift gekry is.
Dié afslaer bring dan besonderse versamelaarstukke wat in 'n skuur op 'n plaas in Muldersdrift gevind is, onder die hamer. Die stukke, waarvan daar sowat 200 is, is afkomstig uit 'n bestorwe boedel.
Dié versameling sluit in Victoriana, Franse meubels en ander antiekware. Stukke wat enige versamelaar sal gaande maak, sluit in skryftafels, spieëltafels, buffetkaste, staanhorlosies, Oosterse matte en 'n besonderse Franse armoire uit die 1800's. Barry Prins van AA Auctions is veral beïndruk deur van die gekerfde detail op sommige van die meubels.
Die veiling word om 10:30 by AA Auctions se perseel in Naafstraat, Strijdompark, Johannesburg, gehou. Besigtiging vind vandag tussen 12:00 en 17:00 plaas, asook môre vanaf 08:00.